A Törvényszék (nyolcadik tanács) 2013. szeptember 16‑i ítélete –
Galp Energía España és társai kontra Bizottság
(T‑462/07. sz. ügy)
„Verseny – Kartellek – Az útburkoló bitumen spanyol piaca – Az EK 81. cikk megsértését megállapító határozat – Évenkénti piacfelosztási és ár‑összehangolási megállapodások – A kartellben való részvétel bizonyítása – A bírság összegének kiszámítása”
1.                     Megsemmisítés iránti kereset – Megsemmisítést kimondó ítélet – Joghatások – A versenyszabályok megsértését megállapító bizottsági határozat megsemmisítése – Hatály a keresetet be nem nyújtó címzettek vonatkozásában – Hiány (EK 81. cikk és EK 230. cikk) (vö. 90. pont)
2.                     Verseny – Közigazgatási eljárás – Jogsértést megállapító bizottsági határozat – A jogsértésben részt vett más vállalkozások nyilatkozatainak bizonyítékként való felhasználása – Megengedhetőség – Valamely kartell fő résztvevői által az engedékenységi közlemény alkalmazásából eredő előnyökben való részesülés érdekében önként szolgáltatott bizonyítékok bizonyító ereje (EK 81. cikk, (1) bekezdés; 2002/C 45/03 bizottsági közlemény) (vö. 111–113., 116–119., 123. pont)
3.                     Verseny – Közigazgatási eljárás – Tájékoztatáskérés – A Bizottság hatásköre – Engedékenységi programban való részvétel – Nem kényszerítő jelleg (EK 81. cikk; 1/2003 tanácsi rendelet, 18. és 19. cikk; 2002/C 45/03 bizottsági közlemény) (vö. 114–116. pont)
4.                     Verseny – Közigazgatási eljárás – Jogsértést megállapító bizottsági határozat – Bizonyítási mód – Valószínűsítő körülmények csoportjának igénybevétele – Az egyenként vizsgált valószínűsítő körülmények bizonyító erejének megkövetelt szintje – Bírósági felülvizsgálat – Terjedelem (EK 81. cikk, (1) bekezdés) (vö. 152., 153., 237–242., 298–300., 498. pont)
5.                     Intézmények jogi aktusai – Indokolás – Kötelezettség – Terjedelem – Az indokolás hiányára vagy elégtelenségére alapított jogalap – Az indokolás pontatlanságára alapított jogalap – Különbségtétel (EK 253. cikk) (vö. 171., 180. pont)
6.                     Intézmények jogi aktusai – Indokolás – Kötelezettség – Terjedelem – A versenyszabályok megsértését megállapító határozat – Ellentmondásos indokolás – Hiány – Hallgatólagos indokolás – Megengedhetőség – Feltételek – Részletes magyarázat szükségessége – Hiány (EK 81. cikk és EK 253. cikk) (vö. 172–175., 184., 198., 203., 207., 210. pont)
7.                     Európai uniós jog – Elvek – Alapvető jogok – Az ártatlanság vélelme – Versenyfelügyeleti eljárás – Alkalmazhatóság (EK 81. cikk, (1) bekezdés) (vö. 243. pont)
8.                     Kartellek – Tilalom – Jogsértések – Egységes jogsértést megvalósító megállapodások és összehangolt magatartások – A jogsértés egészéért való felelősség egyetlen vállalkozásnak való betudása – Feltételek – A jogsértés valamely összetevőjének létezéséről való tudomás, illetve annak szükségképpeni ismerete – Ilyen tudomásra vonatkozó vélelem – Megengedhetetlenség (EK 81. cikk, (1) bekezdés) (vö. 277., 284., 285., 288–292. cikk)
9.                     Megsemmisítés iránti kereset – Tárgy – Határozat indokolása – Kizártság, a kivételektől eltekintve (EK 230. cikk) (vö. 281., 282. cikk)
10.                     Megsemmisítés iránti kereset – Az uniós bíróság hatásköre – Megváltoztatásra irányuló jogkör – Kizártság – Valamely intézmény határozata indokolásának megváltoztatása – Megengedhetetlenség (EK 230. cikk) (vö. 295–297., 614. pont)
11.                     Kartellek – Tilalom – Jogsértések – Bizonyítás – A Bizottságra háruló teher – Folyamatos versenyellenes magatartás fennállását és időtartamát tanúsító bizonyos valószínűsítő körülményekből és egybeesésekből kikövetkeztetett bizonyíték – A teljes vizsgált időszak egyes meghatározott időszakaira vonatkozó bizonyítékok hiánya – Hatás hiánya (EK 81. cikk, (1) bekezdés) (vö. 455., 503–505. pont)
12.                     Kartellek – Valamely vállalkozás versenyellenes kezdeményezésben való részvétele – Nyilvános elhatárolódás nélküli, illetve az illetékes hatóságoknak való bejelentés nélküli hallgatólagos jóváhagyásnak a vállalkozás felelősségének megállapításához elégséges volta – Az ellenbizonyítás vállalkozásra háruló terhe (EK 81. cikk, (1) bekezdés) (vö. 473., 474. pont)
13.                     Megsemmisítés iránti kereset – Megsemmisítést kimondó ítélet – Terjedelem – Uniós jogi aktus részleges megsemmisítése – Feltétel – A megtámadott jogi aktus megsemmisíthető elemeinek elválasztható jellege (EK 81. cikk, (1) bekezdés, és EK 230. cikk, első bekezdés) (vö. 522–539. pont)
14.                     Verseny – Bírságok – Összeg – A Bizottság mérlegelési jogköre – Bírósági felülvizsgálat – Korlátlan felülvizsgálati jogkör – Hatály (EK 81. cikk_; 1/2003 tanácsi rendelet, 23. és 31. cikk; 98/C 9/03 bizottsági közlemény) (vö. 546., 628., 631., 632., 635. pont)
15.                     Verseny – Bírságok – Összeg – Meghatározás – Szempontok – A jogsértés súlya – Enyhítő körülmények – A vállalkozás passzív vagy vezetőt követő szerepe (1/2003 tanácsi rendelet, 23. cikk; 98/C 9/03 bizottsági közlemény, 3. pont) (vö. 560–564., 570. pont)
16.                     Verseny – Bírságok – Összeg – Meghatározás – Szempontok – Enyhítő körülmények – A kartellben kötött megállapodás szerintitől eltérő magatartás – Értékelés (1/2003 tanácsi rendelet, 23. cikk; 98/C 9/03 bizottsági közlemény, 3. pont, második francia bekezdés) (vö. 581., 582., 586–588. pont)
17.                     Verseny – Bírságok – Összeg – Meghatározás – Szempontok – A jogsértés súlya – Kizárólag a jellegük, a nemzeti földrajzi piac kiterjedése és a jogsértés hosszú időtartama alapján különösen súlyosnak minősített jogsértések (1/2003 tanácsi rendelet, 23. cikk; 98/C 9/03 bizottsági közlemény) (vö. 598., 601., 603. pont)
18.                     Verseny – Bírságok – Összeg – Megfelelő jelleg – Bírósági felülvizsgálat – Az uniós bíróság által figyelembe vehető tényezők – A bírságot kiszabó határozatban nem szereplő és az indokolásához nem szükséges információk – Bennfoglaltság – A jogsértés megállapításával kapcsolatos tényezők – Bennfoglaltság (EK 229. cikk és EK 253. cikk; 1/2003 tanácsi rendelet, 23. cikk) (vö. 619–624. pont)
Tárgy
Elsődlegesen az [EK] 81. cikk alkalmazására vonatkozó eljárásban (COMP/38.710 – „bitumen [Spanyolország]”‑ügy) 2007. október 3‑án hozott C(2007) 4441 végleges bizottsági határozat teljes vagy részleges megsemmisítése, illetve másodlagosan a felperesekkel szemben kiszabott bírság csökkentése iránti kérelem.
Rendelkező rész
1)
A Törvényszék az [EK] 81. cikk alkalmazására vonatkozó eljárásban (COMP/38.710 – „bitumen [Spanyolország]”‑ügy) 2007. október 3‑án hozott C(2007) 4441 végleges bizottsági határozat 1. cikkét megsemmisíti annyiban, amennyiben az megállapítja, hogy a Galp Energía España, SA, a Petróleos de Portugal (Petrogal), SA, és a Galp Energia, SGPS, SA a spanyol bitumenpiacon megállapodások és összehangolt magatartások összességében vett részt, amennyiben e jogsértés egyrészt a piac és az ügyfelek felosztására irányuló megállapodások végrehajtásának ellenőrzésére vonatkozó rendszert, másrészt a piac és az ügyfelek felosztására irányuló megállapodásoktól való eltérések korrigálására szolgáló kompenzációs mechanizmust foglal magában.
2)
A Törvényszék a C(2007) 4441 végleges határozat 3. cikkét megsemmisíti annyiban, amennyiben az arra kötelezi a Galp Energía Españát, a Petróleos de Portugalt (Petrogal) és a Galp Energia, SGPS‑t, hogy szüntesse meg az említett határozat 1. cikkében megállapított jogsértést, és tartózkodjon minden, e cikkben meghatározott vagy ahhoz hasonló célú vagy hatású cselekmény vagy magatartás megismétlésétől, amennyiben e jogsértés egyrészt a piac és az ügyfelek felosztására irányuló megállapodások végrehajtásának ellenőrzésére vonatkozó rendszert, másrészt a piac és az ügyfelek felosztására irányuló megállapodásoktól való eltérések korrigálására szolgáló kompenzációs mechanizmust foglal magában.
3)
A Törvényszék a C(2007) 4441 végleges határozat 2. cikkében a Galp Energía Españával és a Petróleos de Portugallal (Petrogal) szemben kiszabott bírság összegét 8 277 500 euróban, a C(2007) 4441 határozat 2. cikkében a Galp Energia, SGPS‑szel szemben kiszabott bírság összegét pedig 6 149 000 euróban állapítja meg.
4)
A Törvényszék a kereseti kérelmeket ezt meghaladó részükben elutasítja.
5)
Mindegyik fél maga viseli saját költségeit.